CELEX: 22016D1268
Language: hu
Date: 2015-04-30 00:00:00
Title: Az EGT Vegyes Bizottság 85/2015 határozata (2015. április 30.) az Európai Gazdasági Térségről szóló megállapodás II. mellékletének (Műszaki előírások, szabványok, vizsgálatok és tanúsítás) módosításáról [2016/1268]

4.8.2016   
               
               
                  HU
               
               
                  Az Európai Unió Hivatalos Lapja
               
               
                  L 211/21
               
            AZ EGT VEGYES BIZOTTSÁG 85/2015 HATÁROZATA
      (2015. április 30.)
      az Európai Gazdasági Térségről szóló megállapodás II. mellékletének (Műszaki előírások, szabványok, vizsgálatok és tanúsítás) módosításáról [2016/1268]
      AZ EGT VEGYES BIZOTTSÁG,
      tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
      mivel:
      
                  (1)
               
               
                  Az egyszerű nyomástartó edények forgalmazására vonatkozó tagállami jogszabályok harmonizációjáról szóló, 2014. február 26-i 2014/29/EU európai parlamenti és tanácsi irányelvet (1) bele kell foglalni az EGT-megállapodásba.
               
            
                  (2)
               
               
                  A 2014/29/EU irányelv 2016. április 20-ával hatályon kívül helyezi az EGT-megállapodásba foglalt 2009/105/EK európai parlamenti és tanácsi irányelvet (2), amelyet ezért 2016. április 20-i hatállyal el kell hagyni az EGT-megállapodásból.
               
            
                  (3)
               
               
                  Az EGT-megállapodás II. mellékletét ezért ennek megfelelően módosítani kell,
               
            ELFOGADTA EZT A HATÁROZATOT:
      1. cikk
      Az EGT-megállapodás II. mellékletének VIII. fejezete a következőképpen módosul:
      
                  1.
               
               
                  A szöveg a 6e. pont (2014/68/EU európai parlamenti és tanácsi irányelv) után a következő ponttal egészül ki:
                  
                              „6f.
                           
                           
                              
                                 32014 L 0029: az Európai Parlament és a Tanács 2014. február 26-i 2014/29/EU irányelve az egyszerű nyomástartó edények forgalmazására vonatkozó tagállami jogszabályok harmonizációjáról (HL L 96., 2014.3.29., 45. o.)”.
                           
                        
            
                  2.
               
               
                  A 6. pont (2009/105/EK európai parlamenti és tanácsi irányelv) szövegét 2016. április 20-i hatállyal el kell hagyni.
               
            2. cikk
      A 2014/29/EU irányelvnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
      3. cikk
      Ez a határozat 2015. május 1-jén lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (*).
      4. cikk
      Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
      
         Kelt Brüsszelben, 2015. április 30-án.
         
            
               az EGT Vegyes Bizottság részéről
            
            
               az elnök
            
            Gianluca GRIPPA
         
      
      
         (1)  HL L 96., 2014.3.29., 45. o.
      
      
         (2)  HL L 264., 2009.10.8., 12. o.
      
      
         (*)  Alkotmányos követelmények fennállását nem jelezték.